સ્મિતા પાટીલ અને આશીર્વાદ પુરસ્કાર પ્રાપ્ત કરનારી ‘ઈલૂ’ ગર્લ મનીષા કોઈરાલાએ પોતાની બધી જ ફિલ્મોમાં અદાકારીનો સિક્કો જમાવ્યો. ભલે એ ફિલ્મો ચાલી નહીં, પરંતુ મનીષાની પ્રતિભાની વિવેચકોએ પ્રશંસા જરૂર કરી. એટલી હદ સુધી કે કેટલીયે મશહૂર સંસ્થાઓએ 1994ની શ્રેષ્ઠ અભિનેત્રી તરીકે મનીષાનું નામ ઘોષિત કર્યું. મણિ રત્નમ જેવા પ્રતિભાશાળી સર્જકે તામિલ ફિલ્મ ‘બોમ્બે’ (હિન્દીમાં પણ ‘બોમ્બે’) માટે મનીષાને પસંદ કરી હોય તો નિશ્ચિત એનામાં કાંઈક જુદું તરી આવતું હશે.